cyanic-selkie/wikianc huggingface dataset:
কনকাকাফ
পুরুষদের ফুটবলে এ অঞ্চল থেকে মেক্সিকো আধিপত্য বিস্তার করে আছে। সাম্প্রতিক বছরগুলোতে মার্কিন যুক্তরাষ্ট্রও প্রভূত উন্নয়ন করেছে। উভয় দলই সকল ধরনের প্রতিযোগিতায় জয়লাভ করলেও কনকাকাফ গোল্ড কাপ জয় থেকে দূরে রয়েছে। মার্কিন যুক্তরাষ্ট্রের মহিলাদের প্রতিযোগিতায় ব্যাপক সাফল্য দেখিয়েছে। একমাত্র সদস্য হিসেবে তারা দুইবার বিশ্বকাপ ফুটবল, চারবার অলিম্পিক ও আটবার আলগার্ভ কাপ জয়লাভ করেছে।
গঠন
১৮ সেপ্টেম্বর, ১৯৬১ তারিখে কনাকাফ মেক্সিকো সিটিতে প্রতিষ্ঠিত হয়। এনএএফসি ও সিসিসিএফ একীভূত হয়ে এ সংস্থাটি গঠিত হয়। এরফলে এটি ছয়টি মহাদেশীয় সংস্থার অন্যতম একটিরূপে ফিফার মর্যাদা পায়। প্রশাসনিক কার্যাবলীর মধ্যে রয়েছে জাতীয় দল ও ক্লাব দলগুলোর প্রতিযোগিতা পরিচালনা করা। ফিফা বিশ্বকাপের যোগ্যতা নির্ধারণী খেলাগুলো পরিচালনা করাও এর অন্যতম কাজ।
নেতৃত্ব
কনকাকাফের প্রথম সভাপতির দায়িত্বভার গ্রহণ করেন রামোন কল জমেট নামীয় একজন কোস্টারিকান। তিনিই এনএএফসি ও সিসিসিএফ একীভূত হযবার বিষয়ে গুরুত্বপূর্ণ ভূমিকা পালন করেন। ১৯৬৯ সালে তার স্থলাভিষিক্ত হন মেক্সিকোর জোয়াকুইন সোরিয়া টেরাজাস। এরপর জ্যাক ওয়ার্নার ২১ বছর কনকাকাফের সভাপতি ছিলেন। ৩০ মে, ২০১১ সালে ৬১তম ফিফা কংগ্রেসে ফিফা সম্পর্কীত কার্যাবলী থেকে তাকে দূর্নীতির দায়ে সাময়িকভাবে বরখাস্ত করা হয়। ক্ষমতার সংঘাত উন্নয়নে ফিফা নীতি-নির্ধারক কমিটিতে কনকাকাফের মহাসচিব চাক ব্ল্যাজার অভিযোগপত্র দাখিল করেছিলেন। লিজলে অস্টিনকে ভারপ্রাপ্ত সভাপতি পদে মনোনীত করা হয় এবং তিনি ব্ল্যাজারকে মহাসচিবের পদ থেকে অব্যাহতি প্রদান করেন। দায়িত্ব-কর্তব্য পালনে অবহেলা ও সঠিক সিদ্ধান্ত গ্রহণ না করার প্রেক্ষাপটেই এ সিদ্ধান্ত নেয়া হয় বলে অস্টিন দাবী করেন। আমেরিকান হিসেবে তিনি এ পদের যোগ্য নন বলেও অভিহিত করেন। ২০ জুন, ২০১১ তারিখে জ্যাক ওয়ার্নার কনকাকাফের সভাপতি পদসহ ফিফার সকল ধরনের পদ থেকে অব্যাহতি নেন। নিজেকে তিনি ফুটবলের সকল স্তর থেকে দূরে রাখেন। ১০ মে, ২০১১ তারিখে ক্যারিবিয় ফুটবল ইউনিয়নের সভায় গৃহীত সিদ্ধান্ত মোতাবেক তার বিরুদ্ধে দূর্নীতির তদন্তের বিষয়ের ফলেই এ সিদ্ধান্ত গ্রহণ করেন জ্যাক। সহ-সভাপতি আলফ্রেদো হইত মে, ২০১২ পর্যন্ত ভারপ্রাপ্ত সভাপতির দায়িত্বে ছিলেন।
মে, ২০১২ সালে কেম্যান দ্বীপপুঞ্জের বিশিষ্ট ব্যাংকার জেফ্রি ওয়েব কনকাকাফের বর্তমান সভাপতিরূপে আসীন রয়েছেন।
সদস্য
<references group="m" responsive="1">
পপুলার অ্যাকশন ব্লক
পপুলার অ্যাকশন ব্লক (كتلة العمل الشعبي) প্রবীণ প্রাক্তন স্পিকার আহমেদ আল-সাদুনের নেতৃত্বে কুয়েতের একটি রাজনৈতিক ব্লক। গোষ্ঠীটি আবাসন, বেতন বৃদ্ধি এবং সংস্কারের মতো জনবহুল বিষয়গুলিতে ফোকাস করে।
শিয়া এমপিদের বহিষ্কার
১৯ ফেব্রুয়ারী ২০০৮-এ, পপুলার অ্যাকশন ব্লক হিজবুল্লাহর নিহত শীর্ষ কমান্ডার, ইমাদ মুগনিয়াহকে শ্রদ্ধা জানানোর একটি অনুষ্ঠানে অংশ নেওয়ার জন্য শিয়া এমপি আহমেদ লারি এবং আদনান জাহিদ আব্দুলসামাদকে বহিষ্কার করে। অনুষ্ঠানের বর্ণনায় পলাতক লেবানিজ জঙ্গি - সিরিয়ায় ১২ ফেব্রুয়ারী একটি গাড়ি বোমা হামলায় নিহত - একজন নায়ক হিসাবে একটি দেশে জনরোষের জন্ম দেয় যেটি তাকে কুয়েত এয়ারওয়েজের একটি ফ্লাইট হাইজ্যাক করার জন্য এবং ২০ বছর আগে এর দুই কুয়েতি যাত্রীকে হত্যার জন্য দায়ী করে৷ দুই আইনপ্রণেতাকে তাদের ব্লক থেকে বহিষ্কার করা হয়েছিল এবং আইনসভায় রয়ে গেছে। দুজনকে বহিষ্কারের পর সাত সদস্যের ব্লক পাঁচ সদস্যে নেমে আসে।
বানৌজা এলসিটি ১০৫
বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি ১০৫ বাংলাদেশ নৌবাহিনীর একটি ডিইডব্লিউ এলসিটি-শ্রেণীর ল্যান্ডিং ক্রাফট ট্যাংক (এলসিটি) জাহাজ। এই জাহাজটিকে দেশীয় প্রযুক্তিতে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৩০ জন সেনাসদস্য, রসদ, অস্ত্র ও গোলাবারুদ, ১টি এমবিটি-২০০০ ট্যাংক, ১টি মিডিয়াম আর্টিলারি কামান, ১টি বুলডোজার, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এছাড়াও উপকূলবর্তী নৌঘাঁটিতে চলাচল করার জন্য এসব উভচর জাহাজের প্রয়োজন ছিলো। যুদ্ধ ও শান্তি কালীন সময়ে চট্টগ্রাম, মোংলা, সেন্ট মার্টিন দ্বীপ এবং তৎসংলগ্ন উপকূলীয় এলাকায় উভচর অভিযান পরিচালনার পাশাপাশি ল্যান্ডিং ফোর্স, ট্যাংক, অস্ত্র, গোলাবারুদ ও রসদ সরবরাহের জন্য এসব জাহাজের প্রয়োজনীয়তা বিশেষভাবে পরিলক্ষিত হয়। এরই ধারাবাহিকতায়, ২৩ আগস্ট, ২০১৩ সালে বাংলাদেশ নৌবাহিনী এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর মধ্যে ল্যান্ডিং ক্রাফট ট্যাংক জাহাজ নির্মাণ সংক্রান্ত চুক্তি স্বাক্ষরিত হয়। নির্মাণ কাজ শেষে ১৪ নভেম্বর, ২০১৪ সালে তৎকালীন নৌবাহিনী প্রধান ভাইস এডমিরাল এম ফরিদ হাবিব-এনডি, এনবিপি, ওএসপি, বিসিজিএম, এনডিসি, পিএসসি মহোদয়ের নিকট বানৌজা এলসিটি ১০৫ জাহাজটি হস্তান্তর করা হয়। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরন করে জাহাজটি নির্মিত হয়। অবশেষে ৬ সেপ্টেম্বর, ২০১৫ সালে বানৌজা এলসিটি ১০৫ জাহাজটি মাননীয় প্রধানমন্ত্রী শেখ হাসিনা কর্তৃক নৌবাহিনীর বহরে কমিশনিং ও সংযুক্ত হয়।
বৈশিষ্ট্য ও যান্ত্রিক কাঠামো
বানৌজা এলসিটি ১০৫ জাহাজটির দৈর্ঘ্য, প্রস্থ এবং গভীরতা । এই উভচর জাহাজটির ওজন ১৩০ টন এবং জাহাজটিতে রয়েছে ২টি ভলবো পেন্টা ডি৯ এমএইচ  ডিজেল ইঞ্জিন (২২০০ আরপিএম), ২টি পারকিন্স সাব্রে ৪.৪ জিএম জেনারেটর ৩৫ কিলোওয়াট (১৫০০ আরপিএম)। জাহাজটির সর্বোচ্চ গতিবেগ । এটি ১১ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।
রণসজ্জা
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
কিউবান ম্যাকাও
কিউবান ম্যাকাও (দ্বিপদ নামঃ Ara tricolor), কিউবার লাল ম্যাকাও নামেও পরিচিত, একধরনের ম্যাকাও পাখি যারা কিউবার প্রধান দ্বীপে এবং সংলগ্ন ইজলা দে লা জ্যুভেন্টুডে বাস করে। এরা ১৯ শতকের শেষের দিক থেকে বিপন্ন হতে শুরু করে। অন্যান্য ম্যাকাও পাখিদের সাথে এদের সম্পর্ক সুনিশ্চিত না হলেও এরা স্কারলেট ম্যাকাও এর নিকটাত্মীয়, দেখতে একই রকম। এদের কোন আধুনিক কঙ্কাল নেই কিন্তু কিউবায় প্রাপ্ত কিছু উপ জীবাশ্ম আছে।
শ্রীপুর ইউনিয়ন, শ্রীপুর (মাগুরা)
আয়তন
শ্রীপুর ইউনিয়নের আয়তন ২১.৬৯ বর্গ কিলোমিটার।
কিউবান ম্যাকাও
শ্রেণীবিন্যাস
প্রথম দিকের অভিযাত্রী যেমন ক্রিস্টোফার কলম্বাস, ডিয়েও আলভারেজ চাংকার ১৪ ও ১৫ শতকের লেখায় কিউবার ম্যাকাও পাখির বর্ণনা আছে। প্রথম দিককার কিছু লেখায় দ্বীপের বর্ণনা প্রসংগে ম্যাকাও পাখির প্রসংগ উঠে এসেছে In 1811, Johann Matthäus Bechstein scientifically named the species Psittacus tricolor. ১৮০১ সালে ফ্রাংকস লে ভেইলান্তের লেখাHistoire Naturelle des Perroquets বইয়ের পাখির বর্ণনা উপর ভিত্তি করে বেকস্টেইন বর্ণনা করেন। । ১৮১১ সালে জোহান ম্যাথিউস বেখস্টেইন এদের নাম রাখেন Psittacus tricolor। কিউবান ম্যাকাও বিলুপ্ত হয়ে গেছে। বর্তমানে পৃথিবীর ১৫ টি সংগ্রহশালায় ১৯ টি কিউবার লাল ম্যাক্যাও পাখির চামড়া সংরক্ষিত আছে। এদের ডিম কোথাও সংরক্ষিত নেই।
শ্রীপুর ইউনিয়ন, শ্রীপুর (মাগুরা)
জনসংখ্যা
শ্রীপুর ইউনিয়নের জনসংখ্যা ২৭,৮৯৯ জন।
ইতিহাস ও নামকরন
কুমার নদের পাশে শ্রীপুর ইউনিয়ন অবস্থিত। এখানে ৯৮% লোকই মুসলমান বাকি হিন্দু আর সামান্য কয়েকঘর অন্যান্য ধর্মালম্বিদের বসবাস। একসময় এখানে প্রচুর হিন্দু ধর্মালম্বিদের বসবাস ছিল। হিন্দুদের নামের পূর্বে শ্রী যুক্ত হয়। যার ফলে এ এলাকাটির শ্রীপুর নাম রাখা হয়। যা বর্তমানে  শ্রীপুর ইউনিয়ন নামে পরিচিতি লাভ করে।
কিউবান ম্যাকাও
বর্ণনা
কিউবান ম্যাকাওয়ের কপালের দিকের পালকের রঙ লাল, এরপরে কমলা, কাঁধের কাছে এসে হলুদ পালক। এদের মুখ, গলা, বুক, তলপেট এবং পায়ের রঙ কমলা। পায়ের পালকহীন অংশের রঙ বাদামী। এদের ঠোঁটের রঙ কালো, গাঢ় কালো, ধূসর কালো। স্ত্রী ও পুরুষ কিউবার ম্যাকাও দেখতে একই রকম।
শ্রীপুর ইউনিয়ন, শ্রীপুর (মাগুরা)
অবস্থান ও সীমানা
শ্রীপুর উপজেলার পূর্বাংশে শ্রীপুর ইউনিয়নের অবস্থান। এ ইউনিয়নের দক্ষিণে শ্রীকোল ইউনিয়ন ও কুমার নদ,পশ্চিমে গয়েশপুর ইউনিয়ন,উত্তরে আমলসার ইউনিয়ন ও দ্বারিয়াপুর ইউনিয়ন এবং পূর্বে সব্দালপুর ইউনিয়ন।
প্রশাসনিক কাঠামো
শ্রীপুর ইউনিয়ন শ্রীপুর উপজেলা, মাগুরার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ২৮টি গ্রাম রয়েছেঃ
কিউবান ম্যাকাও
বাসস্থান
১৯ শতকের মাঝামাঝি কিউবার ম্যাকাওরা বিরল হতে শুরু করে এবং সম্ভবত মধ্য ও পশ্চিম কিউবাতে এরা সীমিত হয়ে পড়ে। ১৯ শতকের সকল বর্ণনা এসেছে গুন্ডলাচের বর্ণনা থেকে, তিনি যাপাতা জলাভুমির আশপাশের ম্যাকাও পাখির বর্ণনা করেন।
শ্রীপুর ইউনিয়ন, শ্রীপুর (মাগুরা)
শিক্ষা ব্যবস্থা
শ্রীপুর ইউনিয়নে একটি ডিগ্রি কলেজ ও একটি মহিলা কলেজ এবং তিনটি মাধ্যমিক বিদ্যালয় (সহশিক্ষা) ও দুইটি বালিকা মাধ্যমিক বিদ্যালয় রয়েছে। এ ছাড়াও রয়েছে দুইটি মাদ্রাসা,১২টি সরকারী প্রাথমিক বিদ্যালয় এবং একটি ব্রাক পরিচালিত বিদ্যালয়।
শিক্ষা প্রতিষ্ঠানসমূহ:
কিউবান ম্যাকাও
স্বভাব
কিউবার ম্যাকাও সম্পর্কে খুব কম তথ্য জানা যায়। এরা জোড়া বেঁধে অথবা পরিবার আকারে বাস করতো। এদের স্বভাব ও ডিম সম্পর্কে কোন তথ্য নেই, একজন বর্ণনা করেন যে এরা পাম গাছের গর্তে বাসা বাঁধে। ১৮৭৬ সালে গুন্ডল্যাচ লিখেছেন, কিউবার ম্যাকাও ফল, রয়্যাল পাম ও চাইনবেরি গাছের বীজ এবং অন্যান্য বীজ খেয়ে থাকে।
শ্রীপুর ইউনিয়ন, শ্রীপুর (মাগুরা)
শিক্ষা ব্যবস্থা
কলেজ
মাধ্যমিক বিদ্যালয় মাধ্যমিক বালিকা বিদ্যালয়
মাদ্রাসা
প্রাথমিক বিদ্যালয়
এনজিও কেন্দ্র
যোগাযোগ ব্যবস্থা
বাংলাদেশের যে কোন প্রান্ত থেকে শ্রীপুরে অতি সহজেই গমন করা যায়। সড়কপথে মাগুরা এসে ঢাকা স্টান্ড বা ভায়না মোরে নামতে হবে। তারপর রিকশা করে মাগুরা ‌নতুন বাজার যেতে হবে। 'মাগুরা ‌নতুন বাজার' থেকে শ্রীপুরের দূরত্ব ১৩ কি.মি.। যাওয়া যাবে বাস, গ্রাম বাংলা বা চার্জার রিকসায়। শ্রীপুর ডিগ্রি কলেজের সামনে শ্রীপুর ইউনিয়ন পরিষদের অবস্থান। শ্রীপুর ইউনিয়ন উপজেলা সদরে অবস্থিত হওয়ায় এখানকার অধিকাংশ রাস্তা পাঁকা। ভ্যান,মটর সাইকেল,বাস এবং গ্রামবাংলা যোগে ইউনিয়নের বিভিন্ন গ্রাম, পাশ্ববর্তী ইউনিয়ন এবং পার্শ্ববর্তী শৈলকুপা উপজেলা সদরে যাতায়াত করা যায়।
অর্থনীতি
শ্রীপুর ইউনিয়নে সোনালী ব্যাংক,অগ্রণী ব্যাংক,বাংলাদেশ কৃষি ব্যাংক আর্থিক প্রতিষ্ঠানের শাখা বিদ্যমান।
খাল ও নদী
শ্রীপুর ইউনিয়নের উত্তর পাশে দিয়ে বয়ে গেছে কুমার নদী। খাল আছে ৩টিঃ
হাট-বাজার
শ্রীপুর ইউনিয়নের হাট-বাজারের তালিকাঃ
হামিদুজ্জামান খান
হামিদুজ্জামান খান একজন খ্যাতিমান বাংলাদেশী শিল্পী ও ভাস্কর। ফর্ম, বিষয়ভিত্তিক ও নিরীক্ষাধর্মী ভাস্কর্যের জন্য তিনি সুপরিচিত। মুক্তিযুদ্ধের প্রেরণায় নির্মিত একাত্তর স্মরণে শীর্ষক কাজের জন্য তিনি ভাস্কর হিসেবে ১৯৭৬ সালে বাংলাদেশে খ্যাতি লাভ করেন। পরবর্তীতে ১৯৮৮ সালে দক্ষিণ কোরিয়া প্রজাতন্ত্রের রাজধানী সিউলে অলিম্পিক ভাস্কর্য পার্কে ভাস্কর্য স্থাপনের মাধ্যমে তিনি আন্তর্জাতিক পরিসরে পরিচিতি অর্জন করেন।
১৯৫০-এর দশকে ভাস্কর্য নভেরা আহমেদের মাধ্যমে বাংলাদেশে ভাস্কর্যে আধুনিক ধারার সূচনা ঘটার পরে হামিদুজ্জামান খান তাঁর স্বকীয় ধারার আধুনিক কাজের মাধ্যমে বাংলাদেশে ভাস্কর্যের প্রসারে অবদান রাখেন। তাঁর ভাস্কর্যে এক্সপ্রেশনিজম বা প্রকাশবাদ, মিনিমালিজম বা অল্পায়নের মত নির্মাণশৈলী লক্ষ্য করা যায়। তিনি ভাস্কর্য হিসেবে আধা-বিমূর্ত ও বিমূর্ত – উভয় ধারাতেই কাজ করেছেন।
ভাস্কর্য ছাড়াও হামিদুজ্জামান খান তাঁর চিত্রকর্মের জন্যেও সুপরিচিত। ১৯৬০-এর দশকে শিল্পাচার্য জয়নুল আবেদীন জলরঙের চিত্রকর্মের জন্য তাঁকে প্রশংসা করেছিলেন ও উৎসাহ দিয়েছিলেন। এছাড়া ১৯৭৬ সালে প্রখ্যাত ভারতীয় শিল্পী মকবুল ফিদা হুসেন মুম্বাইতে একটি প্রদর্শনীতে তাঁর ভাস্কর্যের প্রশংসা করেন। হামিদুজ্জামান খানের জলরঙ ও অ্যাক্রিলিক চিত্রকর্মে বিমূর্ত প্রকাশবাদের ধারা লক্ষ্য করা যায়। তাঁর চিত্রকর্মের প্রধান বিষয়বস্ত নিসর্গ ও মানবশরীর।
ভাস্কর্যে অবদানের জন্য ২০০৬ সালে তিনি একুশে পদক লাভ করেন। ১৯৭০ থেকে ২০১২ পর্যন্ত তিনি ঢাকা বিশ্ববিদ্যালয়ের চারুকলা অনুষদের ভাস্কর্য বিভাগে শিক্ষকতা করেছেন। পাঁচ দশকেরও অধিক সময়ের কর্মজীবনে তাঁর শিল্পকর্ম বাংলাদেশ, ভারত, দক্ষিণ কোরিয়া, বুলগেরিয়া ও যুক্তরাষ্ট্রে প্রদর্শিত বা স্থাপিত হয়েছে।
প্রাথমিক ও শিক্ষা জীবন
হামিদুজ্জামান ১৯৪৬ সালে তদানীন্তন ব্রিটিশ ভারত অধীনস্থ বেঙ্গল প্রেসিডেন্সির (বর্তমান বাংলাদেশ) বৃহত্তর ময়মনসিংহের কিশোরগঞ্জ জেলায় সহশ্রাম গ্রামে জন্মগ্রহণ করেন। তার পিতা সায়েমউদ্দিন খান ছিলেন একজন হোমিওপ্যাথিক চিকিৎসক এবং মাতা রাবেয়া খাতুন ছিলেন একজন গৃহিণী। হামিদুজ্জামান তাঁর তিন ভাইয়ের মধ্যে সর্বকনিষ্ঠ। প্রখ্যাত ভারতীয় শিল্পী হেমেন্দ্রনাথ মজুমদারের বাড়ি ছিল সহশ্রামের পার্শ্ববর্তী গ্রাম গচিহাটায়। হামিদুজ্জামান প্রায়ই সেখানে যেতেন এবং হেমেন্দ্রনাথের চিত্রকর্ম দেখে অনুপ্রাণিত হয়েছিলেন। হামিদুজ্জামান প্রাথমিক শিক্ষা লাভ করেন তার নিজ গ্রামের সহশ্রাম প্রাথমিক বিদ্যালয় থেকে এবং পরে গুরু দয়াল কলেজ কিন্তু দিন লেখাপড়া করেন থেকে ১৯৬২ সালে ম্যাট্রিক পাস করেন।গুরুদয়াল কলেজ নীরদচন্দ্র চৌধুরীর ভাইয়ের পুত্র তার সহপাঠী ছিলেন। ছেলেবেলা থেকেই তিনি স্কেচ করতেন। এসময় তিনি তার দাদার একটি ছবি এঁকেছিলেন যা তার দাদার মুখের আকৃতির সাথে মিলে যায়।
মাধ্যমিক পাস করার পর তিনি ভৈরব কলেজে ভর্তি হন। কিন্তু এই ধরনের পড়াশোনা তার ভালো লাগত না। তাই তিনি পড়াশুনা ছেড়ে সিলেট চলে যান। পরে তার এলাকার পোস্টমাস্টার হামিদুজ্জামানের বাবাকে ছেলের আর্ট কলেজে পড়ার আগ্রহের কথা জানান। তার বাবা তাকে নিয়ে যান শিল্পাচার্য জয়নুল আবেদীনের বাসায়। জয়নুল আবেদীন তাকে আর্ট কলেজে ভর্তি করতে সাহায্য করেন। আর্ট কলেজে হামিদুজ্জামান প্রখ্যাত শিল্পী জয়নুল আবেদিন, সফিউদ্দিন আহমেদ, আমিনুল ইসলাম ও মুস্তফা মনোয়ারের সান্নিধ্য লাভ করেন। জয়নুল আবেদীন হামিদুজ্জামানের জলরঙ-এর কাজের প্রশংসা করতেন এবং তাকে উৎসাহিত করেছিলেন জলরঙে অনুশীলনের জন্যে। তৃতীয় বর্ষের ছাত্র থাকাকালীন বার্মার (বর্তমান মায়ানমার) রাষ্ট্রপতি নে উইন আর্ট কলেজ পরিদর্শনে এলে জয়নুল আবেদীন তাঁকে হামিদুজ্জামানের অঙ্কিত একটি শিল্পকর্ম উপহার হিসেবে প্রদান করেন। ১৯৬৭ সালে তিনি ঢাকা আর্ট কলেজ (বর্তমান চারুকলা অনুষদ, ঢাকা বিশ্ববিদ্যালয়) থেকে চারুকলায় স্নাতক ডিগ্রি লাভ করেন। এসময় বিশিষ্ট শিল্পী আবদুর রাজ্জাকের নেতৃত্বে আর্ট কলেজে ভাস্কর্য বিভাগ প্রতিষ্ঠিত হয়।
দুর্ঘটনা এবং ইউরোপ ভ্রমণ
ঢাকা আর্ট কলেজের ছাত্র থাকাকালীন ১৯৬৭ সালে হামিদুজ্জামান সড়ক দুর্ঘটনায় আহত হন। এতে তাঁর মাথার করোটি ক্ষতিগ্রস্থ হয়। ঢাকা মেডিকেল কলেজ হাসপাতালের তৎকালীন প্রধান সার্জন ডা. আছিরউদ্দিনের পরামর্শে ও সহায়তায় তিনি করোটির অস্ত্রোপচারের জন্যে ১৯৬৯ সালে সমুদ্রপথে যুক্তরাজ্যে যাত্রা করেন। ডাকারে যাত্রাবিরতিকালে হামিদুজ্জামান আফ্রিকান ঐতিহ্যবাহী দারুশিল্প ও মুখোশ দেখে আকৃষ্ট হন। এছাড়া কেপটাউনের পাথুরে পর্বত, ঝর্ণা ও সমুদ্র তাকে আকৃষ্ট করে। যুক্তরাজ্যে পৌছে হামিদুজ্জামান এডিনবরা জেনারেল হাসপাতালে ভর্তি হন এবং চিকিৎসা গ্রহণ করেন। ডাক্তারের পরামর্শে হাসপাতাল ত্যাগের পর তিনি প্রায় এক মাস এডিনবরায় অবস্থান করেন। এসময় তিনি স্কটিশ জাতীয় জাদুঘর এবং এডিনবরায় একটি উদ্যানে বিখ্যাত ভাস্কর হেনরি মুরের ভাস্কর্য দেখে অভিভূত হন। এরপর লন্ডনে তিনি চারমাস অবস্থান করেন। লন্ডনে হামিদুজ্জামান ব্রিটিশ মিউজিয়াম, ভিক্টোরিয়া এন্ড অ্যালবার্ট মিউজিয়াম, ন্যাশনাল গ্যালারি এবং টেট গ্যালারির প্রাচীন ভাস্কর্য, ব্রিটিশ চিত্রশিল্পীদের ছবি ও শিল্পকর্ম দেখেন। টার্নার জন কনস্টেবলের নৈসর্গিক চিত্রকর্ম তাঁকে আকৃষ্ট করে। এডিনবরা ও লন্ডনে আধুনিক শৈলীর ভাস্কর্যে বিমূর্ত আঙ্গিকের প্রভাব, নাগরিক পরিবেশ ও ভূদৃশ্যের নান্দনিক গুণ বৃদ্ধিতে বৃহদায়তন ভাস্কর্যের ব্যবহার হামিদকে বিশেষভাবে ভাস্কর্যের ব্যাপারে আগ্রহী করে। প্যারিসে দুই সপ্তাহ অবস্থানকালে তিনি লুভ্‌র জাদুঘরে পিকাসো, মাতিস, রদ্যাঁ প্রমুখ শিল্পীদের শিল্পকর্ম দেখেন। সুইস ভাস্কর জিওকোমিতির একক প্রদর্শনী তাঁকে আধুনিক ধাঁচের ভাস্কর্যের প্রতি আকৃষ্ট করে। এছাড়া প্যারিসের উন্মুক্ত অঙ্গনে অসংখ্যা ব্রোঞ্জ ও মার্বেল পাথরের ভাস্কর্য দেখে তিনি অভিভূত হন। এরপর ইতালিতে সেন্ট পিটার্স চার্চে অসংখ্যা ভাস্কর্য এবং বিশেষ করে মাইকেলেঞ্জেলোর পিয়েতা, সিস্টিন চ্যাপেল সিলিং প্রত্যক্ষ করেন। যুক্তরাজ্য, ফ্রান্স ও ইতালি ভ্রমণকালে প্রখ্যাত শিল্পীদের ভাস্কর্য ও শিল্পকর্ম পরিদর্শন হামিদুজ্জামানকে প্রবলভাবে আলোড়িত করে এবং বিশেষভাবে ভাস্কর্যের প্রতি আগ্রহী করে তোলে। ১৯৬৯ সালে হামিদ চিকিৎসা ও বিদেশ ভ্রমণ শেষে ঢাকায় ফিরে আসেন। ইতোমধ্যে আর্ট কলেজে প্রখ্যাত শিল্পী আবদুর রাজ্জাকের নেতৃত্বে ভাস্কর্য বিভাগ প্রতিষ্ঠিত হয়। হামিদ ভাস্কর্য শেখার ইচ্ছার কথা আবদুর রাজ্জাকের কাছে প্রকাশ করেন। পরবর্তীতে হামিদ তাঁর শিক্ষক আবদুর রাজ্জাকের অধীনের ছয় মাস ভাস্কর্য শেখেন।
ভারত ও যুক্তরাষ্ট্রে শিক্ষালাভ
হামিদুজ্জামান খান ১৯৭৩ সালে উচ্চশিক্ষার জন্য ভারত সরকারের বৃত্তি অর্জন করেন। ১৯৭৪ থেকে ১৯৭৬ সালে উপমহাদেশের প্রখ্যাত বারোদার মহারাজা সাহজিরাও বিশ্ববিদ্যালয়ে শিক্ষা লাভ করেন। বারোদায় হামিদুজ্জামান প্রখ্যাত ভারতীয় শিল্পী ও ভাস্কর রাঘব কানেরিয়া, মাহেন্দ্র পান্ডিয়া, শঙ্ক চৌধুরী, কে. জি. সুব্রামানিয়ানের অধীনে শিক্ষালাভ করেন। বারোদায় পড়াকালীন বোম্বের এক প্রদর্শনীতে তার ভাস্কর্য প্রথম পুরস্কার লাভ করে এবং প্রখ্যাত চিত্রশিল্পী মকবুল ফিদা হুসেনকে আকৃষ্ট করে। ১৯৭৬ সালে তিনি বারোদা মহারাজা সাহজিরাও বিশ্ববিদ্যালয় থেকে ভাস্কর্য বিষয়ে স্নাতকোত্তর ডিগ্রি লাভ করেন।
১৯৮২ থেকে ১৯৮৩ সালে তিনি যুক্তরাষ্ট্রের নিউ ইয়র্কের স্কাল্পচার সেন্টার স্কুল থেকে মেটাল কাস্টিং বিষয়ে প্রশিক্ষণ গ্রহণ করেন। এসময় নিউ ইয়র্ক সিটিতে হেনরি মুরের একটি ভাস্কর্য প্রদর্শনী দেখে হামিদ প্রভাবিত হন। ১৯৮২ সালে বিশ্বব্যাংক হামিদুজ্জামানের তিনটি চিত্রকর্ম ক্রয় করে এবং ওয়াশিংটন ডি.সি.-তে বিশ্বব্যাংকের সদর দপ্তরে স্থাপন করে। নিউ ইয়র্কে অবস্থানকালে তিনি যেসব ভাস্কর্য নির্মাণ করেছিলেন, সেগুলো নিয়ে ১৯৮৩ সালে ওয়াশিংটন, ডি.সি.-তে বাংলাদেশ দূতাবাসে ভাস্কর্য প্রদর্শনী হয়।
কর্মজীবন
ভাস্কর্য চর্চার আগে হামিদুজ্জামান খান জলরঙের চিত্রকর্ম প্রদর্শন ও বিক্রয় করে খ্যাতি লাভ করেন। আর্ট কলেজের ছাত্র থাকাকালীন হামিদের বেশ কিছু জলরঙের চিত্রকর্ম জয়নুল আবেদীন ক্রয় করেন। বাংলাদেশে প্রতিষ্ঠিত প্রথম গ্যালারি 'আর্ট অ্যাসেম্বল গ্যালারি'-তে হামিদের একটি জলরঙের প্রদর্শনী অনুষ্ঠিত হয় এবং সেখানে তাঁর অনেকগুলো চিত্রকর্ম বিক্রয় হয়। এছাড়া ১৯৬৩ থেকে ১৯৬৯ পর্যন্ত হামিদের অঙ্কিত জলরঙের চিত্রকর্ম নিয়ে ১৯৬৯ সালে চট্টগ্রাম ক্লাবে প্রদর্শনী হয় এবং সেই প্রদর্শনীর সবগুলো চিত্রকর্ম চট্টগ্রাম ক্লাব কিনে নেয়। প্রাপ্ত অর্থ বিদেশে চিকিৎসা লাভের ক্ষেত্রে হামিদকে সাহায্য করে।
প্রাথমিক কর্মজীবন
হামিদুজ্জামান ১৯৭০ সালের আগস্ট মাসে চারুকলা ইনস্টিটিউটে ভাস্কর্য বিভাগে শিক্ষক হিসেবে যোগদান করেন। ১৯৭১ সালে মুক্তিযুদ্ধের সময় হামিদ পাকিস্তান সৈন্যদের প্রশ্নের সম্মুখীন হলেও ছাড়া পান। ১৯৭১ সালের ২৭ মার্চ ঢাকার নিউ মার্কেট এলাকায় হামিদুজ্জামান অসংখ্য মৃতদেহ পড়ে থাকতে দেখেন। যুদ্ধের নৃসংশতা এবং বাঙালিদের অভাবনীয় দুর্দশা হামিদকে প্রবলভাবে নাড়া দেয়। ফলে বাংলাদেশের অভ্যুদয়ের পরে প্রথম দুই দশকে ভাস্কর্য হিসেবে তিনি যেসব ভাস্কর্য তৈরি করেছিলেন, সেসবের অধিকাংশই মুক্তিযুদ্ধের প্রেরণায় একাত্তর স্মরণে শিরোনামে নির্মিত হয়। ১৯৭২ সালে চারুকলা ইনস্টিটিউটের অধ্যাপক ও বিশিষ্ট ভাস্কর আবদুর রাজ্জাকের সাথে তিনি জাগ্রত চৌরঙ্গী নামে একটি ভাস্কর্য নির্মাণের জন্য কাজ করেন। এতে একজন মুক্তিযোদ্ধার অবয়বকে ফুটিয়ে তোলা হয়েছে। গাজীপুরে জয়দেবপুর চৌরাস্তার মোড়ে স্থাপিত এটি বাংলাদেশের মুক্তিযুদ্ধের প্রেরণায় নির্মিত প্রথম ভাস্কর্য। বাংলাদেশ শিল্পকলা একাডেমি আয়োজিত প্রথম জাতীয় ভাস্কর্য প্রদর্শনীতে হামিদুজ্জামান ব্রোঞ্জ নির্মিত মুক্তিযুদ্ধের প্রেরণায় তৈরি ভাস্কর্য নিয়ে অংশগ্রহণ করেন এবং শ্রেষ্ঠ ভাস্কর-এর পুরস্কার অর্জন করেন। তাঁর পুরস্কারজয়ী ভাস্কর্যটির নাম ছিল দরজা, এটি একটি ঘরের দরজার কোণায় পড়ে থাকা যুদ্ধে শহীদ মানবদেহের প্রতিকৃতি।
১৯৮০ থেকে ২০০০
বাংলাদেশে হামিদুজ্জামান খান জাতীয় পর্যায়ে খ্যাতি লাভ করেন বঙ্গভবনের প্রবেশপথে ফোয়ারায় স্থাপিত পাখি পরিবার শীর্ষক ভাস্কর্যের মাধ্যমে। ভাস্কর্যের তিনটি পাখি ব্রাশ পাইপ ও শিট দিয়ে তৈরি এবং গোলাকার বেদী মার্বেল পাথরে মোড়ানো। পাখিগুলোর মাথা মিলে মিনারের মত আকৃতি। হামিদ ভাস্কর্যের ফর্ম বক পাখি থেকে নিয়েছিলেন এবং কাজটি করতে তাঁর নয় মাস সময় লেগেছিল। ভাস্কর্যটি স্থাপনের পরে তৎকালীন মন্ত্রি ও সরকারী ঊর্ধ্বতন কর্মকর্তাগণ সেটি পছন্দ করেননি। তাঁরা বলেছিলেন যে সেটি সরিয়ে ফেলা হবে। তবে ফরাসী রাষ্ট্রদূত বঙ্গভবনে কাজের প্রয়োজনে এলে ভাস্কর্যটি লক্ষ্য করে করেন এবং তৎকালীন রাষ্ট্রপতি জিয়াউর রহমানকে অবহিত করেন যে সেটি ফ্রান্সের সমকালীন ভাস্কর্যের সাথে সঙ্গতিপূর্ণ। এ ঘটনার পরে হামিদকে বঙ্গভবনে আমন্ত্রণ করা হয় এবং মন্ত্রী ও সরকারের ঊর্ধ্বতন কর্মকর্তাগণ ভাস্কর্যটির প্রশংসা করেন। শিল্প-সমালোচকরা ভাস্কর্যটিকে বাংলাদেশে আধুনিক ভাস্কর্যের শ্রেষ্ঠ উপস্থাপনা বলে আখ্যায়িত করেন। শিল্প সমালোচক সৈয়দ আলী আহসান তাঁর বইয়ে এই কাজটিকে বিশেষভাবে উল্লেখযোগ্য বলে অভিহিত করেছেন।
১৯৮১ সালে সিলেটের জালালাবাদ সেনানিবাসে হামিদের একটি ভাস্কর্য স্থাপিত হয়। একজন মুক্তিযোদ্ধার অবয়বে গঠিত ভাস্কর্যটির নাম হামলা। একই বিষয়বস্তকে কেন্দ্র করে ১৯৮৫ সালে বাংলা একাডেমিতে মুক্তিযোদ্ধা শীর্ষক তাঁর আরেকটি ভাস্কর্য স্থাপিত হয়। হামিদের প্রথম একক প্রদর্শনী ঢাকা বিশ্ববিদ্যালয়ের চারুকলা অনুষদ গ্যালারিতে ১৯৮২ সালে অনুষ্ঠিত হয়। তাতে প্রধানত তাঁর মুক্তিযুদ্ধভিত্তিক ভাস্কর্যসমূহ প্রদর্শিত হয়। প্রদর্শনীতে প্রচুর জনসমাগম ঘটে এবং শিল্প সমালোচক ও সমঝদাররা প্রদর্শনীটির ব্যাপারে ইতিবাচক মন্তব্য প্রকাশ করেন। ১৯৮৬ সালে নয়া দিল্লীর ললিত কলা একাডেমির আয়োজনে ৬ষ্ঠ ত্রিবার্ষিক শিল্প প্রদর্শনীতে হামিদুজ্জামান বাংলাদেশের পক্ষ হতে আনুষ্ঠানিকভাবে অংশ নেন। ঢাকার আলিয়ঁস ফ্রঁসেজ দো-তে ১৯৮৭ সালে হামিদের একক ভাস্কর্য প্রদর্শনী অনুষ্ঠিত হয়। ১৯৮৭ সালে বাংলাদেশ শিল্পকলা একাডেমি আয়োজিত জাতীয় ভাস্কর্য প্রদর্শনীতে হামিদুজ্জামান শ্রেষ্ঠ শিল্পীর পুরস্কার অর্জন করেন। ব্রাহ্মণবাড়িয়ার আশুগঞ্জে জিয়া সার কারখানার সম্মুখে ১৯৮৮ সালে মুক্তিযুদ্ধের প্রেরণায় তাঁর নির্মিত জাগ্রতবাংলা শীর্ষক আরেকটি ভাস্কর্য স্থাপিত হয়।
হামিদুজ্জামান খান ১৯৮৮ সালে দক্ষিণ কোরিয়ার সিউল অলিম্পিক কমিটি থেকে তাঁর একটি ভাস্কর্য স্থায়ীভাবে স্থাপনের জন্য আমন্ত্রণ পান। ভাস্কর্যটির নাম স্টেপস্ (সিড়ি)। এটি কপার দিয়ে তৈরি, উচ্চতা ১৩ ফুট। সিউল অলিম্পিক পার্কের ভাস্কর্য উদ্যানে একশ পঞ্চাশটি দেশের ভাস্কর্যের পাশাপাশি এটি বাংলাদেশের অংশগ্রহণ হিসেবে স্থান পায়। জাহাঙ্গীরনগর বিশ্ববিদ্যালয়ের কেন্দ্রীয় পাঠাগারের সম্মুখে ১৯৮৯ সালে হামিদের সংশপ্তক নামে একটি ভাস্কর্য স্থাপিত হয়। মূল ভাস্কর্যটির উচ্চতা ১২ ফুট এবং বেদীর উচ্চতা ১৩ ফুট। বেদী লাল ইট দ্বারা নির্মিত এবং মূল ভাস্কর্য ব্রোঞ্জের পাত দিয়ে তৈরি। এতে শত্রুর আঘাতে দেহ থেকে একটি হাত ও একটি পা বিচ্ছিন্ন হওয়া একজন মুক্তিযোদ্ধার অবয়বকে আধুনিক শৈলীতে উপস্থাপন করা হয়েছে। মুক্তিযোদ্ধা প্রচণ্ড গতিতে ধাবমান, কোন বাঁধাই তাকে আটকাতে পারছে না। সংশপ্তক বাংলাদেশে মুক্তিযুদ্ধের উপর নির্মিত ভাস্কর্যগুলোর মধ্যে বিশেষ পরিচিতি লাভ করেছে। এই ভাস্কর্যটির অবয়বের উপর ভিত্তি করে পরবর্তীতে বিভিন্ন উপাদান ও আঙ্গিকে বাংলাদেশের বিভিন্ন স্থানে হামিদ ভাস্কর্য স্থাপন করেন। এদের মধ্যে উল্লেখযোগ্য হল ২০০৩ সালে ঢাকার পান্থপথে ইউটিসি ভবনের প্রবেশপথের দেয়ালে স্থাপিত ফ্রিডম ফাইটার (মুক্তিযোদ্ধা) শীর্ষক ইস্পাতের ভাস্কর্য। ১৯৯৯ সালে দক্ষিণ কোরিয়ার পুয়ো ইন্টারন্যাশনাল মডার্ন স্কাল্পচার সিম্পোজিয়ামে হামিদকে আমন্ত্রণ জানানো হয়। এই সিম্পোজিয়াম উপলক্ষ্যে তিনি ১০ ফুট উচ্চতার একটি ইস্পাতের ভাস্কর্য নির্মাণ করেন, যেটি পুয়ো বোদরেক পার্কে স্থাপিত হয়। ময়মনসিংহ সেনানিবাসে ১৯৯৯ সালে মুক্তিযোদ্ধা নামে হামিদের আরেকটি মুক্তিযুদ্ধভিত্তিক ভাস্কর্য স্থাপিত হয়।
২০০০ থেকে বর্তমান
হামিদুজ্জামান খান ঢাকা বিশ্ববিদ্যালয়ের চারুকলা অনুষদের অন্তর্ভুক্ত ভাস্কর্য বিভাগে অধ্যাপক হন ২০০০ সালে। ২০০১ সালে ঢাকা সেনানিবাসে বিজয় কেতন নামে হামিদের একটি ভাস্কর্য স্থাপিত হয়। এতে একদল মুক্তিযোদ্ধার অবয়ব পরিস্ফুটিত হয়েছে। গুলশানের ইউনাইটেড ভবনের প্রবেশপথে পাখি নামে তাঁর একটি ভাস্কর্য স্থাপন করা হয়। ভাস্কর্যে পাখিগুলো বিমূর্ত ধারায় উপস্থাপিত হয়েছে। ২০০৪ সালে ঢাকার আগারগাঁও-এ বিশ্বব্যাংক দপ্তরে হামিদের একাধিক শিল্পকর্ম স্থাপন করা হয়। দপ্তরের প্রবেশমুখে রিলিফ ভাস্কর্য, ভবনের ভেতরে ১৮টি তৈলচিত্র, টেরাকোটা, মাছের প্রতিকৃতি বিশিষ্ট ধাতব ভাস্কর্য ও ম্যুরাল স্থাপন করা হয়। এছাড়া ভবনের ভেতরে অ্যাট্রিয়ামে হামিদের ফ্লাইং বার্ড্‌স (উড়ন্ত পাখি) ৫৬ ফুট উচ্চতার ভাস্কর্য স্থাপিত হয়, যার নাম পাখি। এতে বিমূর্ত আঙ্গিকে পাখির অবয়ব বিশিষ্ট একই ধরনের তিনটি ফর্ম ঝুলন্ত ভাবে উপস্থাপিত হয়েছে।
২০০৫ সালে ঢাকা সিটি কর্পোরেশন হামিদুজ্জামানকে ফার্মগেটে একটি ভাস্কর্য নির্মাণের জন্য অনুরোধ করে। ফার্মগেটের আনন্দ সিনেমা হলের সম্মুখে মাছ নামে ভাস্কর্যটি স্থাপিত হয়েছে, যাতে স্বতঃস্ফূর্ত ভঙ্গিতে তিনটি মাছ উপস্থাপিত হয়েছে। এটি নির্মিত হয়েছে ইস্পাত দ্বারা। ঢাকার বঙ্গবন্ধু শেখ মুজিবুর রহমান নভো থিয়েটার প্রাঙ্গনে হামিদুজ্জামানের দুইটি ভাস্কর্য স্থাপন করা হয়। গাজীপুরে অবস্থিত জাতীয় বিশ্ববিদ্যালয়ের প্রবেশপথে হামিদের শিখা নামে একটি বিমূর্ত ধারার ভাস্কর্য স্থাপিত হয়। এতে শিক্ষার ফলে মানবিক দ্যুতি ও জ্ঞানের বিকাশ ঘটার ধারণাকে উপস্থাপন করা হয়েছে। ভাস্কর্যটির উচ্চতা ৩২ ফুট, প্রস্থে ১৩ ফুট এবং এটি ধাতব নির্মিত।
২০০৭ সালে ঢাকা বিশ্ববিদ্যালয়ের শিক্ষার্থীদের অনুরোধে হামিদ শান্তির পাখি নামে একটি ভাস্কর্য নির্মাণ করেন। এটি ছাত্র-শিক্ষক কেন্দের (টিএসসি) সম্মুখে স্থাপিত হয়েছে। ভাস্কর্যটি স্টেইনলেস ইস্পাতে তৈরি এবং এতে একদল পাখি বিমূর্ত আঙ্গিকে একটি তির্যক কলামের উপরে উপস্থাপিত হয়েছে। ২০০৭ সালে হামিদুজ্জামান খান টিকাটুলিতে অবস্থিত ঐতিহাসিক রোজ গার্ডেনকে কেন্দ্র রোজ গার্ডেন শিরোনামে করে একটি বই প্রকাশ করেন। এই বইতে তিনি রোজ গার্ডেন প্রাসাদের বিভিন্ন বিষয়বস্তু কালি-কলম, ক্রেয়ন এবং জলরঙ মাধ্যমে ফুটিয়ে তুলেছেন। বইতে ভবনের দেয়ালে কারুকাজ ছাড়াও তিনি চাঁদনী রাতে, বর্ষায়, দিবালোকে বিভিন্ন সময় রোজ গার্ডেন দেখতে কেমন লাগে, প্রাসাদ চত্বরের সাদা সিমেন্টের ভাস্কর্য, গোলাপ বাগানের সৌন্দর্যকে তুলে ধরেছেন। ২০১১ সালে মতিঝিলে বাংলাদেশ ব্যাংক ভবন প্রাঙ্গনে ইউনিটি নামে হামিদের একটি ভাস্কর্য স্থাপিত হয়। ইস্পাত দিয়ে নির্মিত ভাস্কর্যটির উচ্চতা ৩২ ফুট।
ঢাকা বিশ্ববিদ্যালয়ের ভাস্কর্য বিভাগ থেকে ২০১২ সালে হামিদ অবসর গ্রহণ করেন। ২০১৭ সালে বাংলাদেশ জাতীয় জাদুঘর হামিদুজ্জামান খান রেট্রোস্পেকটিভ নামে ১৯৬৪ থেকে ২০১৭ পর্যন্ত তাঁর নির্মিত শিল্পকর্ম নিয়ে একটি প্রদর্শনী আয়োজন করে। এতে প্রায় ৩০০টি ভাস্কর্য এবং ২৫টি চিত্রকর্ম উপস্থাপন করা হয়। ২০১৮ সালে গাজীপুরের কালিয়াকৈরে হামিদুজ্জামানের কর্মজীবন ও তাঁর পাঁচ দশকের শিল্পসাধনার প্রতি সম্মান জানিয়ে ‘হামিদুজ্জামান ভাস্কর্য পার্ক’ নামে একটি ভাস্কর্য উদ্যান প্রতিষ্ঠিত হয়। সামিট গ্রুপের চেয়ারম্যান মুহাম্মদ আজিজ খানের অনুপ্রেরণা ও সহযোগিতায় সামিট গাজীপুর ৪৬৪ মেগাওয়াট বিদ্যুৎ কেন্দ্র চত্বরের অভ্যন্তরে প্রাকৃতিক পরিবেশে ২ একর জায়গার এই উন্মুক্ত উদ্যানে হামিদুজ্জামান প্রায় ২০টি ভাস্কর্য স্থাপন করেছেন। এছাড়া উদ্যানটিতে হামিদুজ্জামানের স্থাপনা-শিল্প ও চিত্রকর্মও রয়েহে।
২০১৮ সাল অবধি, হামিদের ৩৩টি একক প্রদর্শনী হয়েছে। পাঁচ দশকের অধিক সময়ের কর্মজীবনে হামিদের নির্মাণ করা ১৫০-এর বেশি ভাস্কর্য বাংলাদেশ, ভারত, কোরিয়া প্রজাতন্ত্র, জাপান ও যুক্তরাষ্ট্রে স্থাপিত বা প্রদর্শিত হয়েছে।
ব্যক্তিগত জীবন
হামিদুজ্জামান খান ১৯৭৬ সালে আইভি জামানকে বিয়ে করেন। আইভি জামান চারুকলা ইনস্টিটিউটের ভাস্কর্য বিভাগ থেকে শিক্ষা লাভ করেছেন। পেশাগতভাবে তিনি একজন শিল্পী ও ভাস্কর। তাদের দুই ছেলে রয়েছে, জুবায়ের জামান খান কপার এবং জারিফ হামিদুজ্জামান।
ড্যাফনি কলার
ড্যাফনি কলার ( Daphe Koller; জন্ম ২৭ আগস্ট, ১৯৬৪) একজন মার্কিন কম্পিউটার বিজ্ঞানী, যিনি বর্তমানে মার্কিন যুক্তরাষ্ট্রের স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগের একজন অধ্যাপিকা ও ম্যাকার্থার ফেলোশিপ প্রাপক। তিনি একটি আন্তর্জালভিত্তিক শিক্ষা ভিত্তিমঞ্চ কোরসেরা-র অন্যতম প্রতিষ্ঠাতা। তাঁর গবেষণার সাধারণ ক্ষেত্রটি হল কৃত্রিম বুদ্ধিমত্তা এবং জৈবচিকিৎসাবিজ্ঞানে এর বিভিন্ন প্রয়োগ। কলার এমআইটি টেকনোলজি রিভিউ সাময়িকীর ২০০৪ সালের নিবন্ধে "১০ উদীয়মান প্রযুক্তি যা আপনার পৃথিবীকে বদলে দেবে" শিরোনামে তার প্রযুক্তি বায়েসিয়ান মেশিন লার্নিংয়ের বিষয় প্রকাশিত হয়েছিল।
শিক্ষা
কলার ১৯৮৫ সালে জেরুজালেমের হিব্রু বিশ্ববিদ্যালয় থেকে স্নাতক ডিগ্রি অর্জন করেছিলেন। ১৭ বছর বয়সে এবং ১৮ বছর বয়সে ১৯৮৬ সালে একই প্রতিষ্ঠান থেকে স্নাতকোত্তর ডিগ্রি অর্জন করেছিলেন। তিনি ১৯৯৩ সালে জোসেফ হাল্পারনের তত্ত্বাবধানে স্ট্যানফোর্ডে পিএইচডি শেষ করেছেন।
কর্মজীবন এবং গবেষণা
পিএইচডি করার পরে তিনি ১৯৯৩ থেকে ১৯৯৫ সাল পর্যন্ত ক্যালিফোর্নিয়া বিশ্ববিদ্যালয়, বার্কলেতে পোস্টডক্টোরাল গবেষণা করেছিলেন এবং ১৯৯৫ সালে স্ট্যানফোর্ড বিশ্ববিদ্যালয় কম্পিউটার সায়েন্স বিভাগের অনুষদে যোগদান করেন। তিনি ২০০৪ সালে ম্যাক আর্থার ফেলো নির্বাচিত হয়েছিলেন, ২০১১ সালে ন্যাশনাল ইঞ্জিনিয়ারিং অফ ইঞ্জিনিয়ারিংয়ের সদস্য নির্বাচিত হয়েছিলেন এবং ২০১৪ সালে আমেরিকান আর্টস অ্যান্ড সায়েন্সেসের সহযোগী নির্বাচিত হয়েছিলেন।
এপ্রিল ২০০৮ সালে কম্পিউটিং বিজ্ঞান ফাউন্ডেশন এসিএম - ইনফোসিস থেকে তাকে প্রথম পুরস্কার হিসাবে  $১৫০,০০০ টাকা দিয়ে ভূষিত করা হয়।
তিনি এবং এআই ল্যাবে স্ট্যানফোর্ডের কম্পিউটার বিজ্ঞানের অধ্যাপক অ্যান্ড্রু এনজি ২০১২ সালে কোর্সেরা চালু করেছিলেন। তিনি এনজিও-র সহ-প্রধান নির্বাহী কর্মকর্তা এবং তারপরে কোরেসেরা রাষ্ট্রপতির দায়িত্ব পালন করেছিলেন।
তিনি ২০১৬ সালে এক সভায় প্রধান কম্পিউটিং অফিসার বস্ত্রবিশেষ হন । ২০১৮ সালে, তিনি ইনসিট্রো নামে একটি ড্রাগ আবিষ্কারের জন্য স্টার্টআপ প্রধান হয়েছিলেন সেখানে নেতৃত্ব দিতে ক্যালিকো ছেড়েছিলেন।
কলার প্রাথমিকভাবে কম্পিউটার দৃষ্টিভঙ্গি এবং কম্পিউটেশনাল বায়োলজির অ্যাপ্লিকেশনগুলিতে ফোকাস নিয়ে প্রতিনিধিত্ব, অনুমান, শেখা এবং সিদ্ধান্ত গ্রহণে আগ্রহী। স্ট্যানফোর্ড বিশ্ববিদ্যালয়ের সুচি সারিয়া এবং আন্না পেনের পাশাপাশি কলার ফিজিস্কোর তৈরি করেছিলেন।এটা দিয়ে তারা দেখেছিলেন কোন শিশুদের অকাল স্বাস্থ্যের সমস্যা হওয়ার সম্ভাবনা আছে কিনা । তারা সেটা অনুমান করার জন্য এটাতে বিভিন্ন তথ্য উপাদান ব্যবহার করেছিলেন ।
২০০৯ সালে, তিনি নীর ফ্রেডম্যানের সাথে একসাথে সম্ভাব্য গ্রাফিকাল মডেলগুলির একটি পাঠ্যপুস্তক প্রকাশ করেছিলেন। তিনি ফেব্রুয়ারি ২০১২ থেকে শুরু হওয়া এই বিষয়ে একটি নিখরচায় অনলাইন কোর্স অফার করেছিলেন।
তার প্রাক্তন ডক্টরাল শিক্ষার্থীদের মধ্যে রয়েছে লিস গেটুর, মেহরান সাহামি, সুচি সরিয়া,  ইরান সেগাল,  এবং বেন তাসকর ।
সম্মান এবং পদবী
তার সম্মান এবং পুরস্কার অন্তর্ভুক্ত:
বই
কলার ২০১৮ সালের আর্কিটেক্টস অফ ইন্টেলিজেন্স বইয়ের একটি অধ্যায়ে তিনি অবদান রেখেছিলেন। অধ্যায়টি ছিল  আমেরিকান ফিউচারিস্ট মার্টিন ফোর্ডের ''এটি বিল্ডিং অফ দ্য পিপল ফ্রম টু ট্রু অ্যাট অল ফর্ম দ্য পিপুল বিল্ডিং"।
ব্যক্তিগত জীবন
কলার ওপাস ক্যাপিটালের উদ্যোগী পুঁজিপতি ড্যান আভিদার সাথে বিবাহ বন্ধনে আবদ্ধ হন।
মালায়ালা মনোরমা
মালায়ালা মনোরমা মালয়ালম ভাষার অন্যতম প্রধান দৈনিক পত্রিকা। মালায়ালা মনোরমা পাঠকের সংখ্যার দিক থেকে সবচেয়ে জনপ্রিয় মালায়ালাম সংবাদপত্র এবং ভারতের চতুর্থ সর্বাধিক জনপ্রিয় সংবাদপত্র। কোট্টায়ম-ভিত্তিক মালায়ালা মনোরমা কোম্পানি এই পত্রিকাটি প্রকাশক করে। পত্রিকাটি ২২ মার্চ ১৮৮৮ সালে সাপ্তাহিক হিসেবে প্রথম প্রকাশিত হয়, এবং বর্তমানে এর পাঠকসংখ্যা ২ কোটির বেশি (এর মধ্যে প্রচারসংখ্যা রয়েছে ২৪ লক্ষের বেশি কপি)। দীপিকার পরেই মালায়ালা মনোরমা কেরালার সবচেয়ে পুরনো টিকে থাকা সংবাদপত্র।
বিশ্ব সংবাদপত্র সমিতি অনুসারে, ২০১৬ সালের হিসাবে, এটি ছিল বিশ্বের চতুর্দশ সর্বাধিক প্রচারিত সংবাদপত্র। অডিট ব্যুরো অফ সার্কুলেশনসের ২০১৩-এর পরিসংখ্যান অনুযায়ী, এটি ভারতের তৃতীয় বৃহত্তম প্রচারিত সংবাদপত্র (দ্য টাইমস অফ ইন্ডিয়া এবং দৈনিক জাগরণের পরে) এবং কেরালার বৃহত্তম প্রচারিত সংবাদপত্র।
এ. কে. উচ্চ বিদ্যালয় ও কলেজ
'''এ. কে. উচ্চ বিদ্যালয় ও কলেজ''' (আসকর আলী-কোব্বাত মিঞা উচ্চ বিদ্যালয় ও কলেজ) ঢাকার কদমতলীর থানার দনিয়া এলাকায় অবস্থিত একটি উচ্চ মাধ্যমিক বিদ্যালয় ও কলেজ। এটি ১৯৭১ সালে স্থাপিত হয়। এটি ঢাকা জেলার কদমতলী থানায় অবস্থিত। এটি দনিয়া ইউনিয়নে সবচেয়ে বড় স্কুল। ২০০৯ সালের এসএসসি পরীক্ষায় এটি ঢাকা বোর্ডে ষষ্ঠ স্থান লাভ করেছিল।
ইতিহাস
ঢাকার দনিয়া এলাকার ব্যক্তিবর্গের প্রচেষ্টায় ১৯৭১ সালে একটি ক্লাবঘরে জুনিয়র বিদ্যালয় হিসাবে এটি প্রতিষ্ঠা লাভ করে। দুই ভাই আসকর আলী এবং শেখ কোব্বাত মিঞার নামানুসারে এটির নামকরণ করা হয় যারা বিদ্যালয়ের প্রতিষ্ঠাতা হিসেবে পরিচিত। ১৯৮১ সালে বিদ্যালয়টি থেকে শিক্ষার্থীরা এসএসসি পরীক্ষায় অংশগ্রহণ করে। ১৯৯৫ সালে বিদ্যালয়টি কলেজ হিসাবে অনুমোদন লাভ করে। ২০০৭ সালে এটির ২য় ক্যাম্পাস প্রতিষ্ঠিত হয়।
মূল ভবন
এটি এই বিদ্যালয়ের প্রধান শাখা। দনিয়া বাজারের পশ্চিম দিকে, দনিয়া বড় জামে মসজিদের উলটো পাশে এই বিদ্যালয়টি অবস্থিত। এই বিদ্যালয়টির মোট তিনটি ভবন আছে।
শিক্ষা কার্যক্রম
বিদ্যালয়ে প্রাথমিক ও মাধ্যমিক শিক্ষা প্রদান করা হয়। এছাড়াও এইচএসসি প্রোগ্রাম (শুধুমাত্র মেয়েদের জন্য) আছে। ছেলে এবং মেয়ে উভয়ই এই প্রতিষ্ঠানে ভর্তি হতে পারে। দুটি শিফটে পাঠদান কার্যক্রম পরিচালিত হয়। মেয়েরা সকালের শিফটে ও ছেলেরা বিকালের শিফটে।
ভারতীয় রিজার্ভ ব্যাঙ্কের গভর্নরদের তালিকা
ভারতীয় রিজার্ভ ব্যাঙ্কের গভর্নর হলেন অর্থনৈতিক প্রতিষ্ঠানটির মুখ্য কার্য্যবাহী কর্মকর্তা। ভারতীয় টাকার কাগজী মুদ্রাসমূহে তাদের হস্তাক্ষর থাকে। সাধারনত গভর্নরের কার্যকাল ৩ বছর। এই তালিকায় ভারতীয় রিজার্ভ ব্যাঙ্কের প্রাক্তন ও বর্তমান কার্যরত গভর্নরদের তথ্য দেওয়া হয়েছে।
সুহৃদ কুমার রায়
সুহৃদ কুমার রায়     (Suhrid Kumar Roy)(  ১ জানুয়ারি, ১৮৯৫ -  ১৬ জুলাই , ১৯৫৯ ) ছিলেন একজন খ্যাতনামা ভূবিজ্ঞানী । ভারতের অন্যতম  শিলাতত্ত্ব ও অর্থনৈতিক ভূতত্ত্ববিদ্যায় পারদর্শী ব্যক্তিত্ব।
জন্ম ও শিক্ষা জীবন
সুহৃদ কুমার রায়ের জন্ম বৃটিশ ভারতের অধুনা পশ্চিমবঙ্গের নদীয়া জেলার কুরুলগাছি গ্রামে । তিনি সয়ারাম রায়ের কনিষ্ঠ পুত্র ছিলেন। এঁরা নদীয়ার রাজ পরিবারের অন্তর্ভুক্ত ছিলেন। সুহৃদ কুমারের মাতা অতি অল্প বয়সে প্রয়াত হওয়ায় তিনি জ্যেষ্ঠ ভ্রাতা ও পিতার সাহচর্যেই প্রতিপালিত হন। বিদ্যালয়ের পড়াশোনা স্থানীয় স্কুলে। ১৯১০ খ্রিস্টাব্দে কলকাতার ভবানীপুরের লণ্ডন মিশনারি সোসাইটি ইনস্টিটিউশনে ভর্তি হন। ১৯১১ খ্রিস্টাব্দে প্রথম শ্রেণীতে প্রবেশিকা পরীক্ষায় উত্তীর্ণ হয়ে  বঙ্গবাসী কলেজে ভর্তি হন। ১৯১২ খ্রিস্টাব্দে আই.এসসি পাশের পর প্রেসিডেন্সি কলেজ। ১৯১৬ খ্রিস্টাব্দে ভূবিজ্ঞানে অনার্স সহ স্নাতক হন। প্রেসিডেন্সি কলেজে তিনি আচার্য জগদীশ চন্দ্র বসু ও  প্রফুল্লচন্দ্র রায়ের সংস্পর্শে আসেন। মেঘনাদ সাহা ছিলেন তার ঘনিষ্ঠ বন্ধু। হিন্দু হস্টেলে থাকার  সুবাদে সুভাষচন্দ্র বসুর প্রেরণায় জাতীয়তাবোধে উদ্দীপ্ত হন এবং তার সে চেতনা আরো দৃঢ় হয় যখন নরেন্দ্রনাথ ভট্টাচার্য  তথা পরবর্তীতে  মানবেন্দ্রনাথ রায়ের সংস্পর্শে আসেন।  প্রখর স্মৃতি শক্তির কারণে গুপ্ত বিপ্লবী দল যুগান্তর সদস্যদের মধ্যে সখ্যতা ও পত্রবাহকের কাজ করতেন তিনি । দলের সক্রিয় সদস্যদের দ্বারা প্রকাশ্য দিবালোকে সংঘটিত রড্ডা  কোম্পানির অস্ত্র ডাকাতির ঘটনায় জড়িয়ে ধরা পড়েন ও কিছু দিন অন্তরীণ থাকেন। ১৯১৮-১৯ খ্রিস্টাব্দে বনদপ্তরে কাজ পান। কর্মনৈপুণ্যে ও  বিশ্বস্ততার সুবাদে পুরস্কৃত হন এবং উচ্চশিক্ষার্থে ১৯২০ খ্রিস্টাব্দে  ইউরোপ গমন করেন। ১৯২১ - ২৪ খ্রিস্টাব্দে জুরিখ বিশ্ববিদ্যালয়ে আকরিক বিষয়ে বা খনিজতত্ত্ব এবং শিলাতত্ত্ব বিষয়ে পড়াশোনা করেন। ১৯২৪ খ্রিস্টাব্দে প্রখ্যাত স্ফটিকবিজ্ঞানী তথা ক্রিস্টালোগ্রাফার অধ্যাপক  পল নিগলী অধীনে গবেষণা করে পিএইচ.ডি  ডিগ্রি লাভ করেন।
কর্মজীবন
ইউরোপে হতে ফিরে সুহৃদ কুমার বোম্বাই প্রেসিডেন্সির অন্তর্গত বাঁসদা রাজ্যের (বর্তমানে গুজরাটের অন্তর্ভুক্ত) ভূবিজ্ঞানী নিযুক্ত হন। পরে হিমাচল প্রদেশের মাণ্ডিতে লৌহ আকরিক ও খনিজ লবণ সর্বেক্ষণের জন্য ভূবিজ্ঞানী  নিযুক্ত হন। ১৯২৮ খ্রিস্টাব্দের ৩রা জানুয়ারি ধানবাদের ইণ্ডিয়ান স্কুল অফ মাইন্সের (বর্তমানে ইণ্ডিয়ান ইনস্টিটিউট অফ টেকনোলজির )  অধ্যাপক ও ভূতত্ত্ববিভাগের প্রধান হিসাবে যোগ দেন এবং দীর্ঘ আঠারো বৎসর অধ্যাপনা করেছেন। অধ্যাপনা কালে তিনি অর্থনৈতিক  ভূতত্ত্ববিদ্যার উপর বিশেষ গুরুত্ব দেন। সন্নিহিত ঝরিয়ার কয়লাক্ষেত্রের নিম্নমানের কয়লা হতে জ্বালানি জন্য খনিজ তৈল উৎপাদন ও বিহারের (বর্তমানে ঝাড়খণ্ডের) অভ্র উৎপাদন ও অভ্রশিল্পের অগ্রগতি, হাজারিবাগ জেলার  কোডারমার অভ্রশিল্পের অগ্রগতিতে, রঞ্জক পদার্থ নিষ্কাশনে অবদান রেখেছেন। তিনি ভূতত্ত্ববিভাগের সিলেবাস প্রণয়নে সেই মত ফলিত দিক তথা ব্যবহারিক বিষয়ের উপর বিশেষ গুরুত্ব দিয়েছিলেন। ১৯৪২-৪৩ খ্রিস্টাব্দে জিওলজিক্যাল সার্ভে অফ ইণ্ডিয়ায় বিশেষ অধিকারিক হিসাবে বর্তমানে রাজস্থানের উদয়পুর জেলার জাওয়ারে সঞ্চিত দস্তা-তামা আকরিকের ভূতাত্ত্বিক জরিপ করেন এবং সে সম্পর্কে তিনি যে ধারণা দেন তা পরবর্তীতে সত্য প্রমাণিত হয়। মূলতঃ,অধ্যাপনার সাথে অধ্যাপক রায়ের ভূমিকা ছিল শৈলতাত্ত্বিক (petrology) ও অর্থনৈতিক ভূবিজ্ঞানের (economic geology) দিকে। প্রসঙ্গত, জুরিখে গবেষণায় লিপ্ত থাকার সময় জার্মানি দক্ষিণাঞ্চলের বনভূমিতে তথা Hercynian Mountains অঞ্চলে (Southern Black Forest, Germany) শিলাতত্ত্বের উপর বিশেষ পর্যবেক্ষণে অভিজ্ঞতা অর্জন করেন। তাছাড়া গ্রানাইট পাথর,পাললিক শিলা ও তার অভ্যন্তরস্থ ভারী খনিজ সমাবেশ ইত্যাদির খোঁজ, অর্থনৈতিক দিক থেকে সেই মূল্যবান পদার্থের সম্ভাবনা ইত্যাদি ছিল তার গবেষণার বিষয়বস্তু। প্রথম ভারতীয় ভূবিজ্ঞানী হিসাবে তিনি তার ছাত্রদের সাথে বিশেষভাবে এই বিষয়ের উপর অভিজ্ঞতা বিনিময় করতেন। এর ফলে তিনি সংশ্লিষ্ট সকলের শ্রদ্ধাভাজন হতে পেরেছিলেন।
সম্মাননা
অধ্যাপক সুহৃদ কুমার রায় ১৯৩৪ খ্রিস্টাব্দ ইণ্ডিয়ান আকাদেমি অব সাইন্সের'পৃথিবী ও গ্রহ বিজ্ঞান' বিষয়ে ফেলো নির্বাচিত হন। ১৯৩৮ খ্রিস্টাব্দে ভারতীয় বিজ্ঞান সংস্থার ভূতত্ত্ববিভাগের সভাপতি নির্বাচিত হন। জিওলজিক্যাল,মাইনিং ও মেটালার্জিক্যাল সোসাইটি অব ইন্ডিয়ার সভাপতি হন। ১৯৪০ খ্রিস্টাব্দে নোবেলজয়ী বিজ্ঞানী চন্দ্রশেখর ভেঙ্কট রামন প্রতিষ্ঠিত ব্যাঙ্গালোরের ইণ্ডিয়ান ন্যাশনাল সাইন্স একাডেমির ফেলো নির্বাচিত হন।
পারিবারিক জীবন
অধ্যাপক সুহৃদ কুমার রায় জার্মান মহিলা ফ্রাঁ হারমিন কে বিবাহ করেন। এঁদের তিন পুত্র সন্তান। তারা হলেন - শঙ্কর রায়, রঞ্জন রায় ও প্রতাপ রায়।
জীবনাবসান
অবসরের পর অধ্যাপক সুহৃদ কুমার রায় আসানসোলে নিজের বাসভবন "এনক্লেভ" বসবাস শুরু করেন। ১৯৫৯ খ্রিস্টাব্দের ১৬ ই জুলাই হৃদরোগে আক্রান্ত হয়ে নিজ বাসভবন "এনক্লেভ" এ ৬৪ বৎসর বয়সে পরলোক গমন করেন।
রুকসানা বেগম
রুকসানা বেগম (Ruqsana Begum, জন্মঃ ১৫ অক্টোবর, ১৯৮৩) একজন বাংলাদেশী বংশদ্ভুত ব্রিটিশ কিক বক্সার। তিনি প্রাক্তন ব্রিটিশ নারী এটমওয়েট (৪৮-৫০ কেজি) মুয়ে থাই চ্যাম্পিয়ন এবং ব্রিটিশ মুয়ে থাই দলের অধিনায়ক।
প্রাথমিক জীবন
রুকসানা বেগম ১৯৮৩ সালের ১৫ অক্টোবর ইংল্যান্ডে একটি বাংলাদেশী পরিবারে জন্মগ্রহণ করেন। পরিবারের চার সন্তানের মধ্যে তিনি দ্বিতীয়।
তিনি ২০০৬ সালে ইউনিভার্সিটি অব ওয়েস্টমিনিস্টার থেকে স্থাপত্যবিদ্যায় স্নাতক সম্পন্ন করেন।
কিক বক্সিং ক্যারিয়ার
২০০২ সালে, আঠারো বছর বয়সে রুকসানা বেগম কিক বক্সিং ক্লাসে যোগ দেন। শখের বশে কিক বক্সিং শুরু করলেও পরিবারের কাছে এই ব্যাপারটা গোপন রেখেছিলেন দীর্ঘ এক বছর। ২০০৬ সালে বিশ্ববদ্যালয় থেকে পাস করে তিনি পরিবারকে নিজের মুয়ে থাই চর্চার ব্যাপারে অবহিত করেন। ২০০৮ সালে রুকসানা বেগম প্রফেশনাল কিক বক্সার হিসেবে আত্মপ্রকাশ করেন।
বক্সিং ক্যারিয়ার
২০১৮ সালের ১৭ই মার্চ রুকসানা পেশাগত মুষ্টিযুদ্ধের জগতে আত্মপ্রকাশ করেন। বুলগেরীয় বক্সার ইভাংকা ইভানোভার বিরুদ্ধে এই ম্যাচ লন্ডনে অনুষ্ঠিত হয়। প্রথম পেশাগত মুষ্টিযুদ্ধে ম্যাচটি ৩৮-৩৮ পয়েন্টে ড্র হয়।
শুভসংখ্যা
সংখ্যাতত্ত্বে, শুভসংখ্যা হলো প্রাকৃতিক সংখ্যা থেকে নির্দিষ্ট ছাঁকনপদ্ধতি দ্বারা বাছাইকৃত সংখ্যাসেট বা ঐ সেটের কোন সদস্য সংখ্যা।
শুভসংখ্যা ছাঁকুনি
এভাবেই পর্যায়ক্রমে 'ক'তম সংখ্যাটি বাদ দিতে হবে; যেখানে 'ক' হলো পূর্ববর্তী তালিকায় ঠিকে থাকা শেষ সংখ্যা, উদাহরণস্বরূপ, উপরের তালিকায় ঠিকে থাকা শেষ সংখ্যা ৯, তাই পরবর্তী তালিকায় প্রতি নবম সংখ্যাটি বাদ পড়বে। Next in this example is ৯.
One way that the application of the procedure differs from that of the Sieve of Eratosthenes is, for n being the number being multiplied on a specific pass, the first number eliminated on the pass is the n-th remaining number that has not yet been eliminated, as opposed to the number ২n. That is to say that the numbers this sieve counts through is different on each pass (for example ১, ৩, ৭, ৯, ১৩, ১৫, ১৯... on the third pass), whereas in the Sieve of Eratosthenes, the sieve always counts through the entire original list (১, ২, ৩...).
When this procedure has been carried out completely, the remaining integers are the lucky numbers:
The lucky number which removes n from the list of lucky numbers is: (০ if n is a lucky number)
মৌলিক শুভসংখ্যা
একইসাথে মৌলিক ও শুভ হলে তাকে বলা হয় মৌলিক শুভসংখ্যা। যেমন:
টিজুয়ানা বাইবেল
ডান|থাম্ব|350x350পিক্সেল| "মিঃ প্রোলিফিক" আঁকা টিজুয়ানা বাইবেল ক্রিস ক্রাস্টির চূড়ান্ত পৃষ্ঠা, যা বিল ক্যানসেলম্যান এবং চার্লস প্লাম্ব দ্বারা নির্মিত সিন্ডিকেট কমিক স্ট্রিপ চরিত্র ক্রিস ক্রাস্টি ধার করেছিলেন টপার স্ট্রিপের জন্য যা তাদের এলা সিন্ডারের উপরে উঠেছিল। টিজুয়ানা বাইবেল (এইট পেজারস, টিলি-এন্ড-ম্যাক বুকস, জিগস-এবং-ম্যাগি বুকস, জো-জো বুকস, ব্লু -বাইবেল, গ্রে-ব্যাকস এবং টু বাই ফেরস নামেও পরিচিত) ছিল ১৯২০ থেকে ১৯৬০এর দশকের গোড়ার দিকে মার্কিন যুক্তরাষ্ট্রে সৃষ্ট হাতের তালু আকারের পর্ন কমিক বই। মহামন্দার সময়ে এগুলো দুর্দান্ত জনপ্রিয়তা অর্জন করেছিল।
বেশিরভাগ টিজুয়ান বাইবেল ছিল সে সময়ের জনপ্রিয়  ব্লন্ডি , "বার্নি গুগল," "মুন মুলিনস", " পোপিয়ে ", " টিলি দ্য টয়লার ", " দ্য কাটজেনজামার কিডস," "ডিক ট্রেসি" র মতো জনপ্রিয় সংবাদপত্রের কৌতুক স্ট্রিপের পর্ন প্যারোডি।
এই পুস্তিকাগুলির শিল্পী, লেখক এবং প্রকাশক সাধারণত অজানা, কারণ তাদের প্রকাশনা অবৈধ, গোপনীয় এবং বেনামে ছিল। শিল্পকর্মের গুণাগুণ নানাভাবে পরিবর্তিত হয়েছিল। বিষয়গুলি সাধারণত সুপরিচিত সংবাদপত্রের কমিক স্ট্রিপ চরিত্র, সিনেমার তারক এবং (খুব কমই) রাজনৈতিক ব্যক্তিত্ব সমন্বিত স্পষ্ট যৌন আচরণ, কপিরাইট বা মানবাধিকার আইনের প্রতি সম্মান ছাড়াই এবং অনুমতি ব্যতীত অবিচ্ছিন্নভাবে ব্যবহৃত হয়।
সাধারণত টিজুয়ানা বাইবেল ওয়ালেট-আকারের -তে একটি আট-প্যানেল কমিক স্ট্রিপ ছিল সস্তা সাদা কাগজে ব্ল্যাক প্রিন্ট সহ এবং দৈর্ঘ্যে আট পৃষ্ঠার।
বাতুরা তৃতীয়
বাতুরা তৃতীয়, বাতুরা মুজতাঘ তৃতীয় নামেও পরিচিত, এটি পাকিস্তানের বাতুরা মুজতাঘের একটি শৃঙ্গ, যা কারাকোরাম পর্বতমালার পশ্চিমাঞ্চলীয় উপশ্রেণী।
অবস্থান
বাতুরা তৃতীয় বাতুরা মুজতাঘে অবস্থিত, যা কারাকোরাম পর্বতমালার একটি অংশ, হুনজা নদীর পশ্চিমে অবস্থিত। বাতুরা প্রথম, বাতুরা দ্বিতীয়, বাতুরা চতুর্থ এবং অন্যান্য নিচু শৃঙ্গের সাথে, বাতুরা দ্বিতীয় বাতুরা প্রাচীরের অংশ।
ত্রিপুরা বুরঞ্জী
ত্রিপুরা বুরঞ্জী হলো ১৭০৯ থেকে ১৭১৫ সালের মধ্যে আহোম রাজ্য ও ত্রিপুরা রাজ্যের মধ্যকার কূটনৈতিক যোগাযোগের একটি বিবরণ। বুরঞ্জীটি ১৭২৪ সালে অহোম রাজ্যের দূত, রত্ন কান্দালি শর্মা কটকি ও অর্জুন দাস বৈরাগী কটকি লিখেছিলেন। এটি তিপ্রা রাজ্যে পাঠানো তিনটি কূটনৈতিক মিশন, ত্রিপুরী দূতদের সাথে দুটি ফেরত মিশন, প্রাসাদ, অনুষ্ঠান ও রীতিনীতির ঘটনাগত বর্ণনা পরিবেশন করে; এবং এটি তিপ্রা রাজা দ্বিতীয় রত্ন মাণিক্যের (১৬৮৪-১৭১২) একটি প্রত্যক্ষদর্শী বিবরণ প্রদান করে যা তার সৎ ভাই ঘনশ্যাম বার্থাকু তথা পরবর্তী মহেন্দ্র মাণিক্য (১৭১২-১৭১৪) যে পরে রাজাকে পদচ্যুত করে।
এই পাণ্ডুলিপিটি বুরঞ্জী নামক নথির শ্রেণির অধীনে পড়ে, যা আহোম রাজ্যের ইতিহাস রচনার একটি ঐতিহ্য, যার মধ্যে দুটি প্রকার রয়েছে - সরকারি ও পারিবারিক। ত্রিপুরা বুরঞ্জী, পাদশাহ বুরঞ্জী, কাছাড়ি বুরঞ্জী ও জৈন্তিয়া বুরঞ্জী সহ প্রতিবেশী রাজ্যগুলোর সরকারি প্রতিবেদন অহোম আদালত নথিভুক্তির জন্য অনুমোদন প্রদান করে রক্ষণাবেক্ষণ করেছিল। সূর্য কুমার ভূঁইয়া এটির পাশাপাশি অন্যান্য অনেক বুরঞ্জী সম্পাদনা করেছিলেন। তিনি এটিকে অনুরূপ শ্রেণির লেখাগুলোর মধ্যে একটি উচ্চ অবস্থান পেয়েছে বলে মনে করেন।
চৌধুরী ও সরকারের মতো লেখকরা স্বল্প-পরিচিত নথিটিকে ত্রিপুরার বর্তমান ঘটনাগুলোর একটি উল্লেখযোগ্য উৎস বলে মনে করেন। এছাড়াও এন কে ভট্টাচার্যের বিপরীতে, এটি কালিদাসের মেঘদূতম ইত্যাদির মতো অন্যান্য লেখাগুলোর মধ্যে প্রাক-ঔপনিবেশিক ভ্রমণ লেখার একটি উল্লেখযোগ্য উদাহরণ যা বর্ণনা করে "মানুষের প্রাকৃতিক দৃশ্য, অভ্যাস, পোশাক, আচার-আচরণ এবং বিশ্বাস, দেবতা ও মন্দির এবং ত্রিপুরার রাজদরবারে সিংহাসনের চক্রান্তগুলো।"
পাণ্ডুলিপি
পাণ্ডুলিপিটি অসমীয়া ভাষায় লেখা এবং এর শিরোনাম হল ত্রিপুরা দেশের কথার লেখা: শ্রী-শ্রী-রুদ্র সিংহ মহারাজা-দেওয়ে ত্রিপুরা দেশের রাজা রত্ন মাণিক্য সহিত প্রীতি-পূর্বক কটকি গতগত কারা কথা, সাঁচি পাতের প্রায় ১৪৬টি খণ্ড (৪" সাঁচি পাত") নিয়ে গঠিত অ্যালো গাছের বাকল থেকে তৈরি। প্রতিটি খণ্ডের উভয় পাশে পাঁচটি লাইন পাঠ্য ছিল ও ১০৮ তম খণ্ড অনুপস্থিত ছিল। শেষে একটি বিষয়বস্তুর সারণী ছিল। পাণ্ডুলিপিটি ব্রিটিশ জাদুঘর ১৮৪২ সালের ৮ জানুয়ারি জে. রডের কাছ থেকে ক্রয় করে। পাণ্ডুলিপিটির পরীক্ষাকারী ভূঁইয়ার মতে, "লেখাগুলো পাঠযোগ্য, শব্দগুলো পৃথক করা হয়েছে ও বিভাজনগুলো স্পষ্টভাবে চিহ্নিত করা হয়েছে"; এবং হস্তাক্ষর সতর্কভাবে লিখনশৈলী প্রদর্শন করে।
পটভূমি
এই নথির বিবরণগুলোর মূল গঠনকারী কূটনৈতিক মিশনগুলো অহোম রাজা রুদ্র সিংহের তিপ্রা (এবং মোরাং, বানা-বিষ্ণুপুর, নদীয়া, কোচবিহার, বর্ধমান ও বরাহনগর) বঙ্গ থেকে মুঘলদের হটানোর উদ্দেশ্যে রাজ্যের সাথে একটি সংঘ গঠনের আকাঙ্ক্ষার সূত্রপাত হয়েছিল। ১৭০৯ থেকে ১৭১৫ সময়কালের মধ্যে তিনটি মিশন ছিল।
বিষয়বস্তু
এটি বর্ণনা করে "প্রাকৃতিক দৃশ্য, অভ্যাস, পোষাক, আচার-আচরণ এবং মানুষের বিশ্বাস, দেবতা ও মন্দির এবং ত্রিপুরার রাজদরবারে সিংহাসনের জন্য ষড়যন্ত্র।" আহোম ও তিপ্রা রাজ্যের কূটনৈতিক মিশন পরিচালনাকারী কঠোর নিয়মগুলো বর্ণনা করা হয়েছে। তিপ্রা রাজা ও তার প্রজাদের দ্বারা উদযাপন করা একটি বসন্ত উৎসব এখাবে উল্লেখ করা হয়েছে।
মুচুকুন্দ
মুচুকুন্দ (मुचुकुन्द) হিন্দু পুরাণে বর্ণিত সূর্য  রাজবংশের একজন রাজা। তিনি রাজা মান্ধাত্রের পুত্র  এবং অম্বরীষের ভাই।
অসুরদের সাথে যুদ্ধ
ভাগবত পুরাণ অনুসারে, দেবতারা একবার অসুরদের কাছে পরাজিত হয়েছিল। তারা মুচুকুন্দ নামক রাজার আশ্রয় প্রার্থনা করেছিল, যাকে একজন মহান যোদ্ধা এবং একজন ধার্মিক ব্যক্তি বলে বর্ণনা করা হয়েছিল। রাজা মুচুকুন্দ দেবতাদের আশ্রয় দিয়েছিলেন যতক্ষণ না তারা শিবের পুত্র কার্তিকের অধীনে নিজেদের সমাবেশ করে। তাদের বিজয়ের পর, দেবতারা এবং তাদের রাজা, ইন্দ্র, তাদের রক্ষা করার জন্য স্বর্গে ভ্রমণ করার জন্য পৃথিবীতে তার বিশেষ সুবিধাজনক অবস্থান উৎসর্গ করার জন্য রাজার প্রতি কৃতজ্ঞতা প্রকাশ করেছিলেন। তারা তাঁর কাছে প্রকাশ করেছিল যে পৃথিবীতে পুরো যুগ অতিবাহিত হয়েছে, ত্রেতাযুগ এখন দ্বাপর যুগে রূপান্তরিত হয়েছে। তারা তাকে জানায় যে তার পরিবারের সবাই মারা গেছে। তারা মোক্ষ (মুক্তি) ব্যতীত তার পরিষেবার জন্য মুচুকুন্দকে তার পছন্দের যে কোনও বর দিয়েছিল, কারণ এটি তাদের সামর্থ্যের বাইরে ছিল। তার পরিবার আর বেঁচে নেই জানতে পেরে তিনি শোকে স্তব্ধ হয়েছিলেন এবং সমস্ত যুদ্ধের পরে ক্লান্ত বোধ করে, তিনি দেবতাদের কাছে নিরবচ্ছিন্ন ঘুমের আশীর্বাদ চেয়েছিলেন, এই বিধান দিয়ে যে কেউ এটিকে বিরক্ত করার সাহস করবে তা অবিলম্বে ছাই হয়ে যাবে। এই বর দেওয়া হয়েছিল, এবং রাজা গুহায় তার ঘুম শুরু করেছিলেন।
কালযবনের মৃত্যু
কালযবন
মহাভারত অনুসারে, কালযবন, একজন মহান যবন যোদ্ধা রাজা, বর পাওয়ার কারণে যুদ্ধে অপরাজিত ও অতুলনীয় ছিলেন। জরাসন্ধের সাথে মিত্র হয়ে, তিনি কৃষ্ণের রাজ্য মথুরা আক্রমণ করতে রওনা হন। যুদ্ধে দুই বাহিনী পরস্পরের মুখোমুখি হলে, কৃষ্ণ তার রথ থেকে নেমে পিছু হটলেন, তার পরে কালযবন। দীর্ঘ সাধনার পর, কৃষ্ণ, কালযবনকে অনুসরণ করে, অন্ধকার গুহায় প্রবেশ করলেন। এই একই গুহায় মুচুকুন্দ উপস্থিত ছিলেন, এখনও তার ঘুমে মগ্ন। কালযবন, রাগে ও অন্ধকারে দেখতে না পেয়ে, মুচুকুন্দকে আক্রমণ করে, তাকে কৃষ্ণ বলে ভুল করে। মুচুকুন্দ যখন চোখ খুললেন, তখন তাঁর দৃষ্টি কালযবনের দিকে পড়ল, যিনি অবিলম্বে পুড়ে ছাই হয়ে গেলেন।
কৃষ্ণকে দেখে রাজা আনন্দিত হলেন। কৃষ্ণ তাকে তার পুঞ্জীভূত পাপ পরিষ্কার করতে, মোক্ষ লাভের জন্য তপস (তপস্যা) করার পরামর্শ দিয়েছিলেন। দেবতার সাথে সাক্ষাতের পর মুচুকুন্দ গুহা থেকে বেরিয়ে পড়লেন। গল্পটি বর্ণনা করে যে তিনি গুহায় বিশ্রাম নেওয়ার সময় সময়ের সাথে সাথে সমস্ত প্রাণীর আকার সংকুচিত হয়ে দেখে অবাক হয়েছিলেন, যা দীর্ঘ যুগের ইঙ্গিত দেয়। এরপর মুচুকুন্দ গন্ধমদন পর্বতে এবং সেখান থেকে তপস্যা করার জন্য বদ্রিকা আশ্রমে যান।
আফগানিস্তান ইসলামি আমিরাতে ড্রোন হামলার তালিকা
আফগানিস্তানে তালেবান ক্ষমতায় ফিরে আসার পর এবং ২০২১ সালের আগস্টে কাবুলের পতনের পর আফগানিস্তান ইসলামি আমিরাত পুনরায় প্রতিষ্ঠার পর, দেশের বিরুদ্ধে একটি পরিচিত ড্রোন চালানো হামলা হয়েছে।
হাসানপুর রেলওয়ে স্টেশন
হাসানপুর রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার নাঙ্গলকোট উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে হাসানপুর রেলওয়ে স্টেশন তৈরি করা হয়।
পরিষেবা
হাসানপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
শিরো (খাদ্য)
থাম্ব|শিরো সেভির জন্য ছোলা পিষে ময়দা তৈরি হচ্ছে শিরো, যাকে শিরো ওয়াট ( ሽሮ ወጥ ), অথবা সেবি শিরোও বলা হয় ( ጸብሒ ሽሮ ), এটি ইথিওপিয়া এবং ইরিত্রিয়া থেকে উদ্ভূত একটি ঝোলজাতীয় খাবার যা সাধারণত দুপরের খাবার বা রাতের খাবার হিসাবে পরিবেশন করা হয়। এটি ইরিত্রিয়া এবং ইথিওপিয়ান রন্ধনশৈলীর একটি অপরিহার্য অংশ। এই খাবারের প্রাথমিক উপাদান হল গুঁড়ো করা ছোলা। অঞ্চলভেদে এতে কিমা পেঁয়াজ, রসুন ইত্যাদি মেশানো হয়। এতে আদা, কাটা টমেটো এবং মরিচও উপাদান হিসাবে যোগ করা হয়। ইঞ্জেরা অথবা কিচা নামক স্থানীয় রুটির উপর শিরোর ঝোল ঢেলে পরিবেশন করা হয়। টেগাবিনো শিরো হল এক ধরনের শিরো যা ভারী মশলাযুক্ত হয়। এই বিশেষ প্রকারের শিরোটি মুলত লেবু, ছোলা, ক্ষেতের মটর বা ফাভা বিন, তেল (বা মাখন) এবং তার সাথে জল মিশিয়ে তৈরি হয়। এটি যখন ফুটন্ত অবস্থায় থাকে তখন এটিকে চুলা থেকে তুলে নিয়ে একটি ক্ষুদ্র মাটির পাত্র বা অগভীর অ্যালুমিনিয়াম পাত্রে ঢেলে খাবার টেবিলে পরিবেশন করা হয়। এটি প্রায়শইসার্জেগ্না নামক ইনজেরার সাথে খাওয়া হয়।
শিরো পদটি সাধারণত ইঞ্জেরা বা টাইটা -এর সাথে চামচ দিয়ে খাওয়া যায়। শিরোর এই সংস্করণ বা প্রকারকে শিরো ফিট-ফিট বলা হয়। শিরো একটি ভেগান খাবার, তবে এই পদটির কিছু বিভিন্ন প্রকার বর্তমান যা আমিষ বা নন-ভেগান উপকরন দিয়ে তৈরী হয়। এই প্রকার শিরো প্রস্তুতিতে প্রধানত নাইটার কিবেহ (একটি মশলাযুক্ত বিশুদ্ধ মাখন) বা মাংস ব্যবহার করা হয়। শিরোর এই প্রকারকে সাধারণত বোজেনা শিরো বলা হয়।
সোম (লেন্ট), রমজান উপবাস ইত্যাদি বিশেষ অনুষ্ঠানে শিরো একটি জনপ্রিয় খাবার হিশাবে পরিবেশিত হয়।
টার্কি
টার্কি (Turkey) মেলিয়াগ্রিডিডেই পরিবারের এক ধরনের বৃহদাকৃতির পাখিবিশেষ। এগুলো দেখতে মুরগির বাচ্চার মতো হলেও তুলনামূলকভাবে অনেক বড়। এক প্রজাতির বুনো টার্কি মেলিয়াগ্রিস গ্যালোপাভো উত্তর আমেরিকা ও মধ্য আমেরিকার বনাঞ্চলে বসবাস করে। গৃহপালিত টার্কি এই প্রজাতি থেকে ভিন্নতর। অন্য জীবিত প্রজাতির মধ্যে মেলিয়াগ্রিস ওসেলাটা বা চক্ষু আকৃতির চিহ্নবিশিষ্ট টার্কি আবাসস্থল হচ্ছে ইউকাতান উপ-দ্বীপের বনাঞ্চলে। বিশ্বের সর্বত্র টার্কি গৃহপালিত পাখিরূপে লালন-পালন করা হয়।
মার্কিন যুক্তরাষ্ট্রের অধিবাসীরা সনাতনী ধারায় থ্যাঙ্কসগিভিং ডে'র ছুটির দিনে টার্কি ভোজন করে থাকে। এছাড়াও, ইউরোপীয় দেশগুলোয় বিশেষ খ্রীষ্টিয় পর্বের আহারেও টার্কি খাওয়া হয়। মূলতঃ টার্কি উৎপাদন মৌসুমভিত্তিক হলেও সারা বছরই বিশ্বের বিভিন্ন দেশে খাবারের উল্লেখযোগ্য অংশ দখল করে আছে। মেলিয়াগ্রিস গ্যালোপাভো জাতের টার্কি উত্তর আমেরিকায় খেলাধূলার বিনোদনে ব্যবহার করা হয়।
বৈশিষ্ট্যাবলী
মেলিয়াগ্রিডিডেই পরিবারের একটি গণ হচ্ছে মেলিয়াগ্রিস। এ গণটি আবার দু'টি ধারায় বিভাজিত হয়েছে। পুরুষ টার্কি, স্ত্রী টার্কির তুলনায় অধিকতর বড় এবং অনেক বেশি আকর্ষণীয় রঙের হয়ে থাকে। বাস্টার্ড (অস্ট্রেলিয়ান টার্কি); মেগাপোড (ব্রাশ টার্কি); স্ন্যাকবার্ড (ওয়াটার টার্কি) জাতীয় সমজাতীয় পাখি হলেও টার্কিজাতীয় পাখি নয়।